Ministrul Transporturilor și copilul său, plimbare cu avionul TAROM într-o cursă specială. "O idee excelentă de 1 iunie".
Ministrul Transporturilor și copilul său s-au plimbat cu avionul TAROM. Cursa a fost organizată special pentru Ziua Copilului. Cătălin Drulă: Ne-am luat și noi bilet, pentru că băiețelul meu de 3 ani și 8 luni voia să vadă cum e să zbori".
Ministrul Transporturilor, Cătălin Drulă, și copilul său s-au plimbat cu avionul TAROM. A fost vorba despre o cursă specială, contra cost, organizată de TAROM de Ziua Copilului.Ministrul Transporturilor, Cătălin Drulă, i-a făcut copilului său o surpriză de 1 iunie: l-a plimbat cu avionul."O idee excelentă de 1 iunie de la TAROM: zboruri speciale pentru copii și părinții lor cu plecare și aterizare de pe Otopeni. Ne-am luat și noi bilet, pentru că băiețelul meu de 3 ani și 8 luni voia să vadă cum e să zbori", a spus ministrul Transporturilor. Cătălin Drulă a povestit cum a reacționat copilul său în timpul plimbării cu avionul."Vremea n-a ținut cu noi, dar ne-a plăcut oricum și, citez: am văzut norii de jos, și am trecut prin nori, și dup-aia i-am văzut și de sus", a relatat ministrul Drulă, pe Facebook.